b'\n_START_ARTICLE_\nLjubljanska borza\n_START_SECTION_\nSEOnet\n_START_PARAGRAPH_\nSEOnet je\xc2\xa0sistem elektronskega obve\xc5\xa1\xc4\x8danja Ljubljanske borze, preko katerega lahko izdajatelji in drugi uporabniki hitro in enostavno objavljajo nadzorovane in druge informacije na spletnem naslovu http://seonet.ljse.si Na SEOnet so brezpla\xc4\x8dno na voljo informacije o poslovanju borznih dru\xc5\xbeb, kot so letna in kvartalna poro\xc4\x8dila ter tudi pretekle in teko\xc4\x8de informacije, za katere dru\xc5\xbebe menijo, da lahko vplivajo na ceno delnice, prospekti in druge pomembne informacije.\n_START_SECTION_\nBorzni indeksi\n_START_PARAGRAPH_\nLjubljanska borza ima en indeks, to je SBI TOP indeks, ki predstavlja slovenski blue chip indeks. SBI TOP slu\xc5\xbei kot \xc2\xbbbenchmark\xc2\xab\xc2\xa0indeks, ki nudi informacije o gibanju cen najbolj likvidnih in najve\xc4\x8djih delnic na organiziranem trgu. Gre za indeks celotnega trga oziroma \xc2\xbbbroadband\xc2\xab\xc2\xa0indeks, katerega namen je slediti najbolj\xc5\xa1im delnicam na Ljubljanski borzi in tako nuditi osnovo za naprednej\xc5\xa1e finan\xc4\x8dne produkte.\n_START_SECTION_\nPROGRESS trg\n_START_PARAGRAPH_\nProgress je ve\xc4\x8dstranski sistem trgovanja (ang. multilateral trading facility - MTF), namenjen vrednostnim papirjem malih in srednje velikih podjetji (ang. small and medium-sized enterprises - SME). Progress deluje kot segment ve\xc4\x8dstranskega sistema trgovanja SI ENTER, ki ga upravlja Ljubljanska borza. Trg Progress je sti\xc4\x8di\xc5\xa1\xc4\x8de naj\xc5\xa1tevil\xc4\x8dnej\xc5\xa1ega segmenta slovenskega gospodarstva (MSP) in finan\xc4\x8dnega sveta, ki mu urejen sistem trgovanja in transparentno poslovanje izdajateljev ponujata ob\xc5\xa1iren nabor nalo\xc5\xbebenih prilo\xc5\xbenosti.\n_START_SECTION_\nZgodovina Ljubljanske borze\n_START_PARAGRAPH_\nBorza od leta 1924 do 1942_NEWLINE_Dne, 18. avgusta 1924 je bil prvi poslovni dan na prvi borzi v Ljubljani, ki je poslovala z vrednostnimi papirji, imenovanimi efekti oziroma vrednotami in z blagom. Dva dni pred prvim trgovanjem, pa je potekala tudi slavnostna otvoritev. Prvi poslovni prostori so bili v dana\xc5\xa1nji Filharmoniji, izvoljeni predsednik borze pa je bil Dragotin Hribar. _NEWLINE_Ob otvoritvi se je na borzi na podro\xc4\x8dju vrednostnih papirjev trgovalo s 27 papirji, med katerimi je bilo najvec dr\xc5\xbeavnih, ostali pa so bili vrednostni papirji predvsem slovenskih denarnih zavodov in industrijskih podjetij. Med izdajatelji papirjev so bili tudi nekateri predhodniki dana\xc5\xa1njih znanih slovenskih podjetij, kot npr. Pivovarna Union, Ljubljana; Union, hotelska in stavbinska, d. d., Ljubljana; Tekstilna, Kocevje; Trboveljska premogokopna dru\xc5\xbeba, Ljubljana; Tovarna du\xc5\xa1ika, Ru\xc5\xa1e; Zdru\xc5\xbeene papirnice, Ljubljana itd ... _NEWLINE_V prvih treh letih poslovanja predvojne borze je bilo najvec prometa ustvarjenega v trgovanju z blagom. Od leta 1927, ko je bil dovoljen tudi promet z devizami in valutami, pa je devizni promet postal prevladujoc.  _NEWLINE_Osnovni akt borze je bil statut, ki ga je moral podpisati minister za trgovino in industrijo. Statut je med drugim dolocal tudi vsebino trgovanja na borzi, formalnosti o poslovanju, pogoje vclanjevanja, pravice in dol\xc5\xbenosti clanov borze in ostale pomembne dolocbe. _NEWLINE_Posledice druge svetovne vojne je cutila tudi takratna borza in z letom 1942 ni bilo prakticno vec nikakr\xc5\xa1nega prometa z devizami, valutami in efekti, po koncu vojne pa tudi ni vec obstajala. Po skoraj 50- letni prekinitvi je bila 26. decembra 1989 ustanovljena Ljubljanska borza - delni\xc5\xa1ka dru\xc5\xbeba, Ljubljana, ki je dobre tri mesece kasneje zacela tudi redno poslovati z razlicnimi financnimi instrumenti.'